b'\n_START_ARTICLE_\nPolkovnik (Pakistan)\n_START_PARAGRAPH_\nPolkovnik (angle\xc5\xa1ko Colonel) je najvi\xc5\xa1ji \xc4\x8dastni\xc5\xa1ki voja\xc5\xa1ki \xc4\x8din Pakistanske kopenske vojske, ki v sklopu Natovega standarda STANAG 2116 sodi v razred OF-5. \xc4\x8cin je bil neposredno prevzet po istem britanskem \xc4\x8dinu, pri \xc4\x8demer so zamenjali krono s polmescem z zvezdo in tudi preoblikovali zvezdo._NEWLINE_Nadrejen je \xc4\x8dinu podpolkovnika in podrejen \xc4\x8dinu brigadnega generala. Enakovreden je \xc4\x8dinu kapitana skupine Pakistanskega vojnega letalstva, \xc4\x8dinu kapitana Pakistanske vojne mornarice in \xc4\x8dinu/polo\xc5\xbeaju namestnika generalnega in\xc5\xa1pektorja Pakistanske obalne stra\xc5\xbee._NEWLINE_Oznaka \xc4\x8dina je sestavljena iz dveh zvezd Pakistana in polmeseca s peterokrako zvezdo, ki je pritrjena na epoleto; v primerjavi z ni\xc5\xbejimi \xc4\x8dini, ki imajo na epoleti \xc5\xa1e oznako rodova oz. slu\xc5\xbebe kopenske vojske ter na dnu epolete tudi prepleteno vrvico \xc5\xa1krlatno-pakistansko zelene-\xc5\xa1krlatne barve, ima epolete le oznako \xc4\x8dina.'